b'\n_START_ARTICLE_\nElektroninis mikroskopas\n_START_PARAGRAPH_\nElektroninis mikroskopas yra galingas mikroskopas, vietoj \xc5\xa1viesos naudojantis elektron\xc5\xb3 pluo\xc5\xa1t\xc4\x85. Elektroniniame per\xc5\xa1vietimo mikroskope atvaizd\xc4\x85 sukuria magnetinis arba elektrinis laukas, fokusuodamas fluorescenciniame ekrane elektron\xc5\xb3 pluo\xc5\xa1t\xc4\x85, kuris praeina pro m\xc4\x97gin\xc4\xaf._NEWLINE_Elektroninis mikroskopas buvo i\xc5\xa1rastas, kad b\xc5\xabt\xc5\xb3 galima apeiti apribojimus, kuriuos sukelia \xc5\xa1viesinis mikroskopas (did\xc5\xbeiausias didinimas yra 500x arba 1000x, o did\xc5\xbeiausia rezoliucija\xc2\xa0\xe2\x80\x93 0,2 mm). \xc5\xa0iuo metu geriausia elektroninio mikroskopo rezoliucija yra apie 5 \xc3\x97 10\xe2\x81\xbb\xc2\xb9\xe2\x81\xb0 m.\n_START_SECTION_\nIstorija\n_START_PARAGRAPH_\n1931\xc2\xa0m. Vokietijos fizikas Ernst Ruska ir elektros in\xc5\xbeinierius Max Knoll sukonstravo elektroninio mikroskopo prototip\xc4\x85. Ta\xc4\x8diau \xc5\xa1is prototipas buvo paprastas ir netiko praktiniam naudojimui, tiriamus objektus didino iki keturi\xc5\xb3 \xc5\xa1imt\xc5\xb3 kart\xc5\xb3.'